text: Bombetrussel var tom trussel
  08 maj 2014 kl. 14.14
  Politiets bombehunde fandt ingen bomber, da de torsdag eftermiddag gennemgik inkassofirmaet Lindorff i Horsens. Virksomheden havde ved middagstid telefonisk modtaget en bombetrussel.
  Efter at politiet var blevet orienteret om bombetruslen, blev omkring 50 medarbejdere evakueret fra bygningen, men kl. 15.11 kunne politiet afblæse alarmen og lade medarbejderne vende tilbage til deres arbejde, oplyser vagtchef ved Sydøstjyllands Politi Klavs Hansen til TV SYD.
  Bombehundene har gennemgået hele området uden at finde noget, så politiet regner den del af arbejdet for færdigt. Til gengæld er delen med telefonopkaldet videregivet til efterforskningsenheden, der nu vil forsøge at finde gerningsmanden bag truslen.
  